Okresná prokuratúra Nitra 
Damborského 1, 949 99 Nitra 1 	

Sp. zn. : 3 Pv 258/12/4403	Nitra, 13.1.2015
EEČ : 2-32-10-2015

U Z N E S E N I E

Trestná vec:	obvinený XXXXX  
Prečin:	Krivá výpoveď a krivá prísaha podľa § 346 odsek 1 Trestného zákona číslo 300/2005 Zbierky zákonov v znení zákona číslo 692/2006 Zbierky zákonov (ďalej len "Trestný zákon")

Rozhodol: 	prokurátor Okresnej prokuratúry Nitra
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 30.8.2013, spisová značka 3 Pv 258/12/4403, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Trestné stíhanie bolo proti obvinenému vedené pre prečin krivá výpoveď a krivá prísaha podľa § 346 odsek 1 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov (ďalej len "Trestný zákon") na tom skutkovom základe, že dňa 17.4.2007 v Nitre, na ulici Nábrežie Mládeže č. 1, na vtedajšom Úrade justičnej a kriminálnej polície Okresného riaditeľstva PZ v Nitre ako svedok v trestnom konaní vedenom proti obvinenej osobe XXXXX pod sp. zn. ČVS: ORP-105/OVK-NR-2007 po predchádzajúcom poučení podľa príslušných ustanovení trestnoprávnych predpisov aj o trestnosti krivej výpovede pred vyšetrovateľom Úradu justičnej a kriminálnej polície Okresného riaditeľstva PZ v Nitre vypovedal, že spoločne s osobami XXXXX, XXXXX, XXXXX a XXXXX a XXXXX v byte u XXXXX dňa 16.1.2007 v čase od 19,00 hod. do 22,00 hod. spoločne hrali playstation a fajčili a rozprávali sa, pričom dňa 18.1.2012 pri doplnení výsluchu zotrval na svojej výpovedi zo dňa 17.4.2007, hoci v príslušnom trestnom konaní bolo preukázané, že obvinený XXXXX dňa 16.1.2007 v čase asi o 20,30 hod. bol na Jurkovičovej ulici v Nitre, na parkovisku pred domom č. 11, kde sa dopustil spolupáchateľstvom spáchaného zločinu vydieranie podľa § 20 Trestného zákona k § 189 odsek 1 Trestného zákona, a nie v byte u XXXXX v Nitre na Clementisovej ulici č. XXXXX. 

Uznesením prokurátora Okresnej prokuratúry Nitra zo dňa 30.8.2013, spisová značka 3 Pv 258/12/4403, bola určená obvinenému skúšobná doba v trvaní 15 mesiacov.
Odôvodnenie:
	Policajt OR PZ v Nitre uznesením ČVS: ORP-517/2-OVK-NR-2012 zo dňa 17.04.2012 podľa § 199 odsek 1 Trestného poriadku začal trestné stíhanie a súčasne podľa § 206 odsek 1 Trestného poriadku vzniesol obvinenie XXXXX, XXXXX, XXXXX a XXXXX pre prečin krivá výpoveď a krivá prísaha podľa § 346 odsek 1 Trestného zákona na skutkovom základe uvedenom vo výrokovej časti uznesenia. 
Uznesením tunajšej prokuratúry zo dňa 30.08.2013, ktoré nadobudlo právoplatnosť dňa 16.09.2013, bolo podľa § 216 odsek 1 Trestného poriadku podmienečne zastavené trestné stíhanie obvineného so skúšobnou dobou 15 (pätnásť) mesiacov.
	Po uplynutí skúšobnej doby boli vyžiadané správy o správaní obvineného XXXXX, pričom bolo zistené, že obvinený počas skúšobnej doby má záznam pre priestupok v evidencii priestupkov (bloková pokuta 10,- € - Mestská polícia XXXXX - 16.09.2013 - zákaz voľného pohybu psa), nedopustil sa trestného činu a v odpise registra trestov po zázname o podmienečnom zastavení trestného stíhania v tejto trestnej veci nemá iný záznam, v súčasnosti nie je trestne stíhaný, ani v skúšobnej dobe nebol trestne stíhaný. 
	Podľa § 217 odsek 1 Trestného  poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 
Na základe vyššie uvedených skutočností a citovaných zákonných ustanovení bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať na Okresnej prokuratúre Nitra do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Martin Ďurík
prokurátor